Държавен вестник, бр. 44, 2022 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  44
Приложение 
 
МЕЖДУНАРОДЕН КОДЕКС ЗА БЕЗОПАСНОСТ НА  
ВИСОКОСКОРОСТНИ ПЛАВАТЕЛНИ СЪДОВЕ, 1994 Г.  
(КОДЕКС HSC 1994) 
 
Предисловие 
 
1. Международните конвенции, ратифицирани по отношение на конвенционалните кораби, и правилата, 
прилагани като последица от такива конвенции, са до голяма степен разработени, като се има предвид 
начина, по който конвенционалните кораби се конструират и експлоатират. Традиционно корабите се строят 
от стомана и с минимален оперативен контрол. Следователно изискванията за кораби, извършващи дълги 
международни пътувания, са формулирани по такъв начин, че при условие, че корабът бъде представен за 
преглед и е издадено свидетелство за безопасност на кораба, той може да отиде навсякъде по света, без да 
се налагат никакви експлоатационни ограничения. При условие, че корабът не участва в произшествие, 
необходимо е само да бъде предоставен на администрацията за преминаване на повторен преглед, преди 
да изтече валидността на свидетелството му за безопасност, за да бъде преиздадено. 
2. Традиционният метод за регулиране на корабите не трябва да се приема като единствен възможен начин 
за осигуряване на подходящо ниво на безопасност. Не трябва също да се предполага, че друг подход, 
използващ различни критерии, не може да бъде приложен. В продължение на дълъг период от години са 
разработени и са в експлоатация множество нови дизайни на морски превозни средства. Въпреки че те не 
отговарят напълно на разпоредбите на международните конвенции, отнасящи се до конвенционалните 
кораби, построени от стомана, те са демонстрирали способност да работят на еквивалентно ниво на 
безопасност, 
когато 
са 
ангажирани 
в 
ограничени 
пътувания 
при 
ограничени 
експлоатационни 
метеорологични условия и с одобрени графици за поддръжка и надзор. 
3. Този кодекс е извлечен от предишния Кодекс за безопасност за плавателни съдове с динамична 
поддръжка (DSC), приет от IMO през 1977 г. Кодексът признава, че нивата на безопасност могат да бъдат 
значително повишени от инфраструктурата, свързана с редовните услуги по определен маршрут, докато 
конвенционалната философия за безопасност на кораба разчита на това, че корабът е самоподдържащ се с 
цялото необходимо аварийно оборудване, носено на борда. Този ревизиран кодекс е изготвен в отговор на 
нарастването на размера и типа високоскоростни плавателни съдове, които сега съществуват, и има за цел 
да улесни бъдещи изследвания и развитие на бързия морски транспорт, за да могат те да бъдат приети в 
международен план. 
4. Философията  на този кодекс, по отношение на безопасността, се основава на управлението и 
намаляването на риска, както и традиционната философия за пасивна защита в случай на авария. 
Управлението на риска чрез реда за настаняване, системи за активна безопасност, ограничена 
експлоатация, управление на качеството и инженеринг на човешките фактори трябва да се вземат предвид 
при оценката на безопасността, еквивалентна на настоящите конвенции. Трябва да се насърчава 
прилагането на математически анализ за оценка на риска и определяне на валидността на мерките за 
безопасност. 
5. Кодексът взема предвид, че високоскоростният плавателен съд е с малка водоизместимост в сравнение с 
конвенционален кораб. Този аспект на водоизместването е съществен параметър за получаване на бърз и 
конкурентен морски транспорт и затова този кодекс позволява използването на неконвенционални 
корабостроителни материали, при условие че е постигнат стандарт за безопасност, поне еквивалентен на 
конвенционалните кораби. 
Като признава освен това, че подобренията 
на стандартите за морска безопасност след 
приемането на Кодекс DSC се изисква да бъдат 
отразени в разпоредбите за проектирането, 
конструкцията, оборудването и експлоатацията 
на високоскоростни плавателни съдове, за да 
се запази сертифицирането и еквивалентност 
на безопасността с конвенционалните кораби,
Като отбелязва, че Конференцията SOLAS, 
която ще се проведе от 17 до 24 май 1994 г., е 
поканена да приеме изменения на Конвенцията 
SOLAS от 1974 г., които, inter alia, включват 
нова глава X относно мерките за безопасност 
за високоскоростни плавателни съдове, за да 
се направят разпоредбите на Международния 
кодекс за безопасност за високоскоростни пла-
вателни съдове (Кодекс HSC) задължителни 
съгласно тази конвенция за всички такива 
плавателни съдове, построени на или след 
1 януари 1996 г.,
Като разгледа на своята шестдесет и трета 
сесия текста на проекта на HSC кодекса, който 
беше разработен след задълбочено преразглеж-
дане на HSC кодекса,
1. Приема HSC кодекса, чийто текст е 
изложен в приложението към настоящата 
резолюция;
2. Отбелязва, че съгласно предложената 
глава X от Конвенцията SOLAS от 1974 г. изме-
ненията на Кодекса HSC се приемат, въвеждат 
и влизат в сила в съответствие с разпоредбите 
на член VIII от тази конвенция, извън глава I;
3. Изисква Генералният секретар да предаде 
копия от настоящата резолюция и текста на 
HSC кодекса на всички членове на Организа-
цията и на всички договарящи правителства 
по Конвенцията SOLAS от 1974 г., които не са 
членове на организацията;
4. Препоръчва на правителствата да прилагат 
Кодекса на доброволни начала по отношение на 
плавателни съдове, построени между приема-
нето на тази резолюция и влизането в сила на 
измененията на Конвенцията SOLAS от 1974 г., 
посочена по-долу, както може да бъде приета 
от SOLAS конференцията от 1994 г.